Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, jakitekoa ea zer protokolo dagoen Elizaren eta Nafarroako Gobernuaren eta haren erakundeen artean, ondare artistiko eta kulturala egoki tratatu, kontserbatu eta kudeatuko dela bermatzeko.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Elizak Nafarroan daukan ondare artistiko eta kulturalari dagokionez, honako hau jakin nahi dut kontserbazioaren eta kudeaketaren arloetan dauzkan betebeharrei buruz:

Lehena.- Elizaren eta Nafarroako Gobernuaren eta haren erakundeen artean dauden protokoloak, ondare artistiko eta kulturala egoki tratatu, kontserbatu eta kudeatuko dela bermatzekoak.

Bigarrena.- Nafarroako erakunde publikoek azken hamar urteotan gainbegiratu dituzten jarduketen zerrenda bat.

Hirugarrena.- Daukan ondare artistiko eta kulturala desegokiro kontserbatu edo kudeatzeagatik Elizari azken hogei urteotan irekitako zehapen-espedienteen zerrenda.

Iruñean, 2018ko ekainaren 28an

Foru parlamentaria: Maiorga Ramírez Erro